તારીખ હતી ૩૧ / ૧૦ / ૨0૧૭ વ્યોમના સપનાનું તૃતીય ચરણ હવે પૂર્ણ થવાના આરે હતું, આવા આકરા સમયે એવી એવી વ્યક્તિઓ મદદમાં આવી  કે જેની તરફ કંઈ કહેવું  કે માંગવું  વિચાર્યુ સુદ્ધાં ન હતું , દીકરાની ફ્લાઇટની ટિકિટ માટે જેઓની સાથે લાગણીઓથી વિશેષ કોઈ સંબંધ ન હતો એવા વડીલ પણ મદદ કરી ગયા, તો દીકરા વ્યોમની મિત્રની જેમ એની સાથે ઉભા રહેવા અનંતરાયનો શાળેય મિત્ર આવીને વગર કંઈ કહે યથાર્થ મદદ કરીને શાળેય સંબંધોની ગરિમા જાળવી ગયો, સંધ્યાબેનના પરિવાર તરફથી પણ હંમેશાની જેમ યથાયોગ્ય મદદ આવી, અનંતરાય પ્રકૃતિના આ વળતા વહેણને મંદમંદ સ્મિત સાથે નીરખી રહ્યા હતા, સાથે સાથે માં અને બાબાની મરજીને વંદન કરી રહ્યા.